Subiectele la Evaluarea Națională 2024 trebuie să încurajeze creativitatea, nu tocitul, spune un fost ministru al Educației
Fostul ministru al Educației Monica Anisie, președintele Comisiei de învățământ din Senat, spune într-un mesaj transmis înaintea primei probe la Evaluarea Națională 2004, că speră ca subiectele din acest an să pună în valoare creativitatea copiilor și să nu fie subiecte care să îi oblige să reproducă niște șabloane învățate de la profesori. Ea îndeamnă toate autoritățile locale și instituțiile de învățământ care organizează examenul să pregătească sălile de clasă pentru caniculă și să aibă apă pentru elevi.